
ΑΠΟΦΑΣΕΙΣ 


Αριθμ. ΥΠΠΟΑ/ΓΡΥΠ/66892/1385 

Έγκριση άδειας λειτουργίας οργανισμού συλ- 
λογικής διαχείρισης µε την επωνυμία «ΕΝΩΣΗ 
ΔΙΚΑΙΟΥΧΩΝ ΕΡΓΩΝ ΜΟΥΣΙΚΗΣ-ΟΡΓΑΝΙΣΜΟΣ 
ΣΥΛΛΟΓΙΚΗΣ ΔΙΑΧΕΙΡΙΣΗΣ- ΣΥΝΕΤΑΙΡΙΣΜΟΣ ΠΕ- 
ΡΙΟΡΙΣΜΕΝΗΣ ΕΥΘΥΝΗΣ) καιτον διακριτικότίτ- 
λο «ΕΝΩΣΗ ΔΙΚΑΙΟΥΧΩΝ ΕΔΕΜ». 


Η ΥΠΟΥΡΓΟΣ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 


Έχοντας υπόψη: 

1. Τις διατάξεις: 

α) του π.δ. 83/2019/(Α’121) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών», 

β) του π.δ. 84/2019 (Α΄ 123) «Σύσταση και κατάργηση 
Γενικών Γραμματειών και Ειδικών Γραμματειών /Ενιαίων 
Διοικητικών Τομέων Υπουργείων», 

γ) του π.δ. 4/2018 (Α’ 7) «Οργανισμός Υπουργείου Πο- 
λιτισμού και Αθλητισμού», 

δ)του π.δ. 70/2015 (Α’ 114) «Ανασύσταση των Υπουρ- 
γείων Πολιτισμού και Αθλητισμού, Υποδομών, Μεταφο- 
ρών και Δικτύων, Αγροτικής Ανάπτυξης και Τροφίμων. 
Ανασύσταση του Υπουργείου Ναυτιλίας και Αιγαίου και 
μετονομασία του σε Υπουργείο Ναυτιλίας και Νησιωτικής 
Πολιτικής. Μετονομασία του Υπουργείου Πολιτισμού, 
Παιδείας και Θρησκευμάτων σε Υπουργείο Παιδείας, 
Έρευνας και Θρησκευμάτων, του Υπουργείου Οικονο- 
μίας, Υποδομών, Ναυτιλίας καιΤουρισμού σε Υπουργείο 
Οικονομίας, Ανάπτυξης καιΤουρισμού καιτου Υπουργεί- 
ου Παραγωγικής Ανασυγκρότησης, Περιβάλλοντος και 
Ενέργειας σε Υπουργείο Περιβάλλοντος και Ενέργειας. 
Μεταφορά Γενικής Γραμματείας Βιομηχανίας στο Υπουρ- 
γείο Οικονομίας, Ανάπτυξης και Τουρισμού», 

ε) του π.δ. 31 1/1994 (Α΄ 165) «Καταστατικό του Όργα- 
νισμού Πνευματικής Ιδιοκτησίας», 

στ) του άρθρου 90του Κώδικα Νομοθεσίαςγια την Κυ- 
βέρνηση και κυβερνητικά όργανα, που κυρώθηκε µετο 
άρθρο πρώτο του π.δ. 63/2005 (Α΄ 985) «Κωδικοποίηση 
της νομοθεσίας για την Κυβέρνηση καιτα κυβερνητικά 
όργανα», 

ζ)το άρθρο 4ν. 4481/2017 (Α' 100) «Συλλογική διαχεί- 
ριση δικαιωμάτων πνευματικής ιδιοκτησίας και συγγενι- 
κών δικαιωμάτων, χορήγηση πολυεδαφικών αδειών για 
επιγραμμικές χρήσεις μουσικών έργων και άλλα θέµατα 
αρμοδιότητας Υπουργείου Πολιτισμού και Αθλητισμού». 

η) του άρθρου 109 ν. 4622/2019 (Α΄ 133) «Επιτελικό 
Κράτος: οργάνωση, λειτουργία και διαφάνεια της Κυβέρ- 
νησης, των κυβερνητικών οργάνων και της κεντρικής 
δημόσιας διοίκησης», όπως ισχύει, 

θ) το γεγονός ότι η χορήγηση άδειας λειτουργίας Ορ- 
γανισμών Συλλογικής Διαχείρισης πνευματικών δικαιω- 
μάτων δεν εμπίπτει στις αρμοδιότητες των Γενικών Δι- 
ευθύνσεων του Υπουργείου Πολιτισμού και Αθλητισμού 
σύμφωνα µετις διατάξεις του π.δ. 4/2018 (Α΄ 7). 

2. Την αριθμ. ΟΠΙ 38803/25.7.2019 αίτηση του μη 
κερδοσκοπικού αστικού συνεταιρισμού περιορισμένης 
ευθύνης µετην επωνυμία «ΕΝΩΣΗ ΔΙΚΑΙΟΥΧΩΝ ΕΡΓΩΝ 
ΜΟΥΣΙΚΗΣ-ΟΡΓΑΝΙΣΜΟΣ ΣΥΛΛΟΓΙΚΗΣ ΔΙΑΧΕΙΡΙΣΗΣ - 
ΣΥΝΕΤΑΙΡΙΣΜΟΣ ΠΕΡΙΟΡΙΣΜΕΝΗΣ ΕΥΘΥΝΗΣ» και τον 
διακριτικό τίτλο «ΕΝΩΣΗ ΔΙΚΑΙΟΥΧΩΝ ΕΔΕΜ» για πα- 
ροχή άδειας λειπουργίαςτου ως οργανισμού συλλογικής 
διαχείρισης των δικαιούχων επί μουσικών έργων µε τα 
συνοδευτικά αυτής έγγραφα και τα λοιπά στοιχεία του 
φακέλου. 

3.Την αριθμ.ΥΠΠΟΑ 8682/8.8.2019 εισήγηση του Ορ- 
γανισμού Πνευματικής Ιδιοκτησίας στο πλαίσιο του α. 4 
παρ. 3ν. 4481/2017 μετα συνημμένα σε αυτή έγγραφα. 

4.Το απόσπασμα πρακτικών της 290ης συνεδρίασης 
της 7.8.2019 του Διοικητικού Συμβουλίου του Οργανι- 
σμού Πνευματικής Ιδιοκτησίας. 

5.Το απόσπασμα πρακτικών της 30Ίης συνεδρίασης 
της 5.2.2020 του Διοικητικού Συμβουλίου του Οργανι- 
σμού Πνευματικής Ιδιοκτησίας µετα συνημμένα σε αυτό 
έγγραφα. 

6.Το γεγονός ότιµετην απόφαση αυτή δεν προκαλεί- 
ται δαπάνη σε βάρος του κρατικού προὐπολογισμού, 
αποφασίζει: 

1. Τη χορήγηση άδειας λειτουργίας στον Οργανισμό 
Συλλογικής Διαχείρισης µε την επωνυμία «ΕΝΩΣΗ ΔΙ- 
ΚΑΙΟΥΧΩΝ ΕΡΓΩΝ ΜΟΥΣΙΚΗΣ-ΟΡΓΆΝΙΣΜΟΣ ΣΥΛΛΟΓΙ- 
ΚΗΣ ΔΙΑΧΕΙΡΙΣΗΣ- ΣΥΝΕΤΑΙΡΙΣΜΟΣ. ΠΕΡΙΟΡΙΣΜΕΝΗΣ 

ΕΥΘΥΝΗΣ» και τον διακριτικό τίτλο «ΕΝΩΣΗ ΔΙΚΑΙΟΥΧΩΝ ΕΔΕΜ», όσον αφορά στη διαχείριση και προστασία του 
περιουσιακού δικαιώματος των δημιουργών μουσικών έργων (μουσικοσυνθετών και στιχουργών) και δικαιούχων 
μουσικών έργων σύμφωνα μετα άρθρα 3 και 18ν. 2121/1993, όπως ισχύει. 

2. Η ισχύς της παρούσας αρχίζει από τη δημοσίευσή της στην Εφηµερίδα της Κυβερνήσεως. 

Η απόφαση αυτή να δημοσιευθεί στην Εφηµερίδα της Κυβερνήσεως. 


Αθήνα, 7 Φεβρουαρίου 2020 


Η Υπουργός 
ΣΤΥΛΙΑΝΗ ΜΕΝΔΩΝΗ 

